Ivankovo-rezervujo

Ivankovo-rezervujo aŭ Ivankovskoje-rezervujo (), ankaŭ sciata kiel la Moskva maro, estas la plej supra rezervujo sur rivero Volgo, en Moskva provinco kaj Tverja provinco de Rusio, situanta je proksimume 130 km norde de Moskvo. La akvobaraĵo de la rezervujo estas lokita en urbo Dubna. Urbo Konakovo situas sur ĝia suda bordo. La rezervujo estas koneksa al la rivero Moskva per la Moskva kanalo, kaj estas la ĉefa fonto de pura akvo por urbo Moskvo.

La nomo de la rezervujo estas pro urbo Ivanjkovo (ruse Иваньково), kiu estis formita en 1958 sed ekde 1960 plu ne ekzistas aparte, ĉar estas parto de urbo Dubna.

eta|275px|Ivankovo-rezervujo de fervoja taluso de linio Moskvo – Tverj. Vido direkte de Moskvo al Tverj. Fotita en somero de 2002.

Fervojo Moskvo – Tverj krucas la rezervujon tra longa taluso kun relative malgranda ponto en la mezo, kaj en la linio apud la rezervujo ankaŭ estas stacieto nomata Moskva Maro.

Historia urbo Korĉeva kaj nombro da vilaĝoj estis subakvigitaj, kiam la rezervujo estis plenigita en 1937.

Kategorio:Lagoj en Tverja provinco
Kategorio:Lagoj en Moskva provinco
Kategorio:Dubna